Автор Светлана Липская - 02.07.2017 61 0 28 чэрвеня гэтага года адзначыў 80-гадовы юбілей наш зямляк — ветэран педагагічнай працы, выдатнік асветы СССР і БССР, член Саюза пісьменнікаў Беларусі Анатоль Станіслававіч Кашэвіч з вёскі Чырвонабярэжжа. Ён больш за пяцьдзесят гадоў плённа супрацоўнічае з рэдакцыяй раённай газеты, з’яўляецца яе пазаштатным аўтарам, надрукаваў за гэты час на старонках “Светлага жыцця” шмат артыкулаў на самыя розныя тэмы. Нашы чытачы з задавальненнем пазнаёміліся з многімі творамі аўтара — нарысамі, замалёўкамі, апавяданнямі, навеламі, якія былі размешчаны ў раёнцы. І як добрае віно з гадамі толькі набірае моцы і становіцца яшчэ больш каштоўным, так і талент Анатоля Станіслававіча дасягнуў свайго росквіту, а сам пісьменнік стаў мудрым настаўнікам з багатым жыццёвым вопытам. Гэта пад сілу не кожнаму, а толькі тым людзям, хто мае асаблівы дар ад Бога, хто душу аддае любімай справе. Метавіта такім чалавекам з’яўляецца Анатоль Станіслававіч. Поўны жыццёвых сіл, аўтар і цяпер знаходзіцца ў творчым пошуку, друкуецца ў рэспубліканскіх выданнях, што, безумоўна, натхняе ствараць новыя творы. Сёння мы прапануем вашай увазе, паважаныя чытачы, адзін з іх — навелу “Яблынька”. Аўтар прызнаўся: “Мне і самому яна вельмі даспадобы…”. Скажу шчыра: навела кранае за душу… Таму — чытайце ўважліва, няспешна, удумліва. Спадзяёмся, што нікога з вас гэты твор не пакіне абыякавым…